LH Bank ออกเงินฝากออมทรัพย์ดิจิทัล ชู ฝาก ถอน โอน จ่าย คล่องตัว ตอบโจทย์ทุกไลฟ์สไตล์
LH Bank ออกแคมเปญเงินฝากออมทรัพย์ดิจิทัล ชูจุดเด่น ฝาก ถอน โอน จ่าย คล่องตัว ไม่ต้องไปสาขา ด้วย 4 ผลิตภัณฑ์ เพิ่มทางเลือกในการออมตอบโจทย์ทุกไลฟ์สไตล์ พร้อมโปรโมชันสุดฟินเมื่อเปิดบัญชี คุ้มครองชีวิต 1 รับเครื่องดื่มเต่าบิน ฟรี! ทันที
LH Bank ออกแคมเปญเงินฝากออมทรัพย์ดิจิทัล ชูจุดเด่น ฝาก ถอน โอน จ่าย คล่องตัว ไม่ต้องไปสาขา ด้วย 4 ผลิตภัณฑ์ ตอบโจทย์ทุกไลฟ์สไตล์ พร้อมโปรสุดฟินฟรี! เครื่องดื่มเต่าบิน
31 ส.ค. 2565

ธนาคารแลนด์ แอนด์ เฮ้าส์ จำกัด (มหาชน) หรือ LH Bank เดินหน้ายกระดับความเป็น Digital Banking อย่างต่อเนื่อง ออกแคมเปญเงินฝากออมทรัพย์ดิจิทัล 4 ประเภท เพื่อเป็นทางเลือกในการออมที่ตอบโจทย์ทุกไลฟ์สไตล์ของลูกค้าในยุคดิจิทัล ด้วยจุดเด่น คล่องตัว ฝาก ถอน โอน จ่าย เปิดบัญชีที่ไหน เมื่อไหร่ก็ได้ ผ่านแอปพลิเคชัน LH Bank M Choice ที่สะดวกแค่คลิก และหลากหลาย ตอบโจทย์ทุกความต้องการ ดอกเบี้ยสูง เพิ่มความคุ้มครองชีวิต และปลอดภัย ตรวจสอบความเคลื่อนไหวของบัญชีผ่านแอปพลิเคชัน ได้ตลอดเวลา
สำหรับเงินฝากออมทรัพย์ดิจิทัล 4 ประเภท ได้แก่  1.เงินฝากออมทรัพย์ดิจิทัล โปร-ฟิต ฝากเงินอย่างโปร รับดอกเบี้ยสูง1.50% ต่อปี ตั้งแต่บาทแรกถึง 3 ล้านบาท สะดวก คล่องตัวสูง เปิดบัญชีขั้นต่ำ 2,000 บาท
2.เงินฝากออมทรัพย์ดิจิทัล คุ้มครองชีวิต 1 ยิ่งฝาก ยิ่งอุ่นใจ เพิ่มหลักประกันให้คนที่คุณรัก รับความคุ้มครอง 25 เท่าของยอดเงินฝากคงเหลือก่อนวันประสบอุบัติเหตุเสียชีวิต 1 วัน (วงเงินคุ้มครองสูงสุดไม่เกิน 5 ล้านบาท) ไม่ต้องจ่ายค่าเบี้ยประกัน ไม่ต้องตรวจสุขภาพ คุ้มครองกรณีเสียชีวิตจากอุบัติเหตุทั่วโลก 24 ชั่วโมง เปิดบัญชีขั้นต่ำ 1,000 บาท
3.เงินฝากออมทรัพย์ดิจิทัล คุ้มครองชีวิต 2 ฝากเงินเหนือระดับ พร้อมรับความคุ้มครอง รับความคุ้มครองสูงสุด 15 ล้านบาท หรือ 3 เท่าของยอดเงินฝากคงเหลือก่อนวันประสบอุบัติเหตุเสียชีวิต 1 วัน ไม่ต้องจ่ายค่าเบี้ยประกัน  ไม่ต้องตรวจสุขภาพ รับดอกเบี้ยสูง คุ้มครองกรณีเสียชีวิตจากอุบัติเหตุทั่วโลก 24 ชั่วโมง เปิดบัญชีขั้นต่ำ 100,000 บาท
4.เงินฝากออมทรัพย์ดิจิทัล ฝากไม่ประจำ ให้อิสระเบิกถอน พร้อมรับดอกเบี้ยสูง สะดวกสบาย ฝาก ถอนได้ทุกวัน ไม่จำกัดจำนวนครั้ง ดอกเบี้ยสูงเทียบเท่าเงินฝากประจำเปิดบัญชีขั้นต่ำ 5,000 บาท
ทั้งนี้ลูกค้าที่สนใจสามารถเลือกเปิดบัญชี ที่ไหนเมื่อไหร่ก็ได้ผ่าน LH Bank M Choice Mobile Banking Application และยืนยันตัวตนที่เคาน์เตอร์เซอร์วิส ณ ร้าน เซเว่น-อีเลฟเว่น ทุกสาขา หรือสาขาธนาคาร และดาวน์โหลดแอปพลิเคชัน LH Bank M Choice บน  Google Play Store และ App Store ได้แล้ววันนี้
โปรโมชันพิเศษ!  สำหรับลูกค้าใหม่ ตั้งแต่วันนี้ ถึง 15 พ.ย. 65 รับฟรี…เครื่องดื่มเต่าบิน เมื่อเปิดบัญชีออมทรัพย์ดิจิทัล คุ้มครองชีวิต 1  รับคุ้ม 2 ต่อ ฟรีเครื่องดื่ม พร้อมได้ความคุ้มครองชีวิต กับโปรโมชันพิเศษ
แก้วที่ 1 รับฟรีเครื่องดื่มเต่าบินแก้วที่1  เพียงเปิดบัญชีออมทรัพย์ดิจิทัล คุ้มครองชีวิต 1 และแก้วที่ 2 รับฟรีเครื่องดื่มเต่าบินแก้วที่2 เมื่อมียอดเงินฝากสะสม 20,000 บาทขึ้นไป (ก่อนวันสิ้นสุดระยะโครงการ)